  Туспуктэм: Майя Бывальцева Майя Бывальцева 2023-тӥ арын 10 толэзь ӵоже Удмуртиын 10 сюрс 454 нылпиос вордскизы. Эмчиос верамъя, ӵемгес пиналъёс вордско 30-34 аресъем нылкышноослэн. Со сярысь улосвыл тӧролэн но кивалтэтлэн пресс-службазы ивортӥз. Та дыре элькунамы 325 сюрс 415 нылпиос но быдэ вуымтэос уло. Пиос тросгес – 51,2 процент. Кык куиньмосэз пиналъёс каръёсын уло, одӥг куиньмосэз – гурт ёросъёсын. Удмуртиын улӥсьёс пӧлысь 22,6 процентэз – со 0-17 аресъем пиналъёс. Вордскемъёслэн лыдзы кулэмсе ке но, таиз лыдпус уг воштӥськы, пусъё ӧнрчиос. Удмуртиын секытэн кышномуртъёслы но нылпиослы эмъюрттэт сётонъя огъя сӧзнэт кылдытэмын. Отчы «Центр ЭКО и репродукции», Перинатальной центр, сизьым нылпи ваён юртъёс, ёрос эмъяськонниосысь нылпи ваён висъетъёс, нылпи эмъяськонниос, стационаръёсысь нмысьтыз нылпи ёзэтъёс, Нылпиослы элькун эмъяськонни пыро. Ватсалом, 20-тӥ шуркынмонэ быдэс дуннеын Нылпилэн дунневыл нуналэз, Педиатрлэн калыккуспо нуналэз пусйиське.   Тодэ вайытом, 2022-тӥ арын Удмуртиын 13 сюрс пала пиналъёс вордскизы.  Тегъёс: Удмуртия пиналъёс Мерлык лыдпусъёс  